เทศมณฑลเว็สเตอร์บ็อตเติน

เทศมณฑลเว็สเตอร์บ็อตเติน (สวีเดน: Västerbottens län หรือบางครั้งเรียกว่า Westrobothnia) เป็นเทศมณฑลหรือ län ทางตอนเหนือของประเทศสวีเดน มีพรมแดนติดกับเทศมณฑลเว็สเตอร์นอร์ลันด์, เย็มต์ลันด์และนอร์บ็อตเติน รวมถึงติดกับเทศมณฑลนูลันของประเทศนอร์เวย์และอ่าวบอทเนีย เมืองหลักคือ อือมิยอ ซึ่งเป็นเมืองที่ใหญ่ที่สุดในภาคเหนือของสวีเดน และเมืองที่ใหญ่เป็นอันดับสองคือ เคว็ลเล็ฟติยอ สองเมืองนี้ตั้งอยู่บริเวณชายฝั่งตะวันออก และมีประชากรรวมกันมากกว่าสองในสามของเทศมณฑลเว็สเตอร์บ็อตเติน พื้นที่ภายในของเทศมณฑลมีประชากรเบาบาง และมีพื้นที่ป่ากว้างใหญ่ พื้นที่ของเทศมณฑลเว็สเตอร์บ็อตเตินใหญ่กว่าประเทศเดนมาร์ก เนเธอร์แลนด์หรือสวิตเซอร์แลนด์ อ้างอิง